polyglot-tagger/wikipedia-language-snippets-filtered huggingface dataset:
ಪ್ರೀಸ್ಲಿಯ ಪೂರ್ವಜರು ಪಶ್ಚಿಮ ಯೂರೋಪ್ ಮತ್ತು ಸ್ಕಾಟ್ -ಐರಿಷ್ ನವರಿಂದ ಕೂಡಿದ್ದು, ಕೆಲವರು ಫ್ರೆಂಚ್ ನಾರ್ಮನ್ನರೂ ಇದ್ದರು. ಗ್ಲ್ಯಾಡಿಯ ಪೂರ್ವಜರಲ್ಲೊಬ್ಬರು ಚೆರೋಕೀ ಯೂ ಇದ್ದು, ಕುಟುಂಬದವರೇ ಹೇಳುವಂತೆ ಆಕೆಯ ಮುತ್ತಜ್ಜಿಯೊಬ್ಬಳು ಯಹೂದಿ ಪಂಥಕ್ಕೆ ಸೇರಿದ್ದಳು. ಕುಟುಂಬದ ಸ್ನೇಹಿತರು ಮತ್ತು ಬಳಗದವರು ಸಂಸಾರದಲ್ಲಿ ಗ್ಲ್ಯಾಡಿಯದೇ ಮೇಲುಗೈ ಎನ್ನುತ್ತಿದ್ದರು. ವೆರ್ನನ್ ಒಂದು ಕೆಲಸದಿಂದ ಇನ್ನೊಂದು ಕೆಲಸಕ್ಕೆ ಜಿಗಿಯುತ್ತಾ ಮುಂಬರುವ ಯಾವುದೇ ಅಭಿಲಾಷೆಯಿಲ್ಲದೆ ಜೀವನ ನಡೆಸುತ್ತಿದ್ದನು. ಸರ್ಕಾರ ನೀಡುತ್ತಿದ್ದ ಆಹಾರದ ನೆರವು ಮತ್ತು ಅಕ್ಕಪಕ್ಕದವರ ಮೇಲೆ ಈ ಕುಟುಂಬದ ಜೀವನ ಅವಲಂಬಿಸಿತ್ತು. 1938ರಲ್ಲಿ, ವೆರ್ನನ್ನನು ತನ್ನ ಯಜಮಾನರು ನೀಡಿದ ಚೆಕ್ಕಿನ ಅಂಕಿಗಳನ್ನು ಬದಲಾಯಿಸಿದ ಆರೋಪ ಸಾಬೀತಾದಾಗ, ಕುಟುಂಬವು ಇದ್ದ ಮನೆಯನ್ನೂ ಕಳೆದುಕೊಂಡಿತು. ವೆರ್ನನ್ ನಿಗೆ ಎಂಟು ತಿಂಗಳ ಸೆರೆಯಾಯಿತು, ಗ್ಲ್ಯಾಡಿಸ ಮತ್ತು ಎಲ್ವಿಸ್ ಅವರ ಬಳಗದವರೊಡನೆ ವಾಸಿಸತೊಡಗಿದರು.
ಫೋರ್ಟ್ ಸ್ಮಿತ್, ಅರ್ಕಾನ್ಸಾಸ್ ನ ಬಳಿಯಿರುವ ಫೋರ್ಟ್ ಷಫೀ ಯಲ್ಲಿ ಪ್ರೀಸ್ಲಿಯನ್ನು ಮಾರ್ಚ್ 24ರಂದು ಸೇನೆಗೆ ಸೇರಿಸಿಕೊಳ್ಳಲಾಯಿತು. ಮಾಹಿತಿ ಅಧಿಕಾರಿ ಕ್ಯಾಪ್ಟನ್ ಆರ್ಲೀ ಮೆಥೆನಿಗೆ ಈ ಹಾಡುಗಾರ ಸೇರಿದಾಗ ಮಾಧ್ಯಮಗಳು ಅವನನ್ನು ಬೆಂಬತ್ತುವುದರ ಬಗ್ಗೆ ಅರಿವಿರಲಿಲ್ಲ. ಪ್ರೀಸ್ಲಿ ಬಸ್ಸಿನಿಂದ ಿಳಿಯುತ್ತಿದ್ದಂತೆಯೇ ನೂರಾರು ಜನ ಅವನನ್ನು ಮುತ್ತಿಕೊಂಡರು; ಛಾಯಾಗ್ರಾಹಕರು ನಂತರ ಅವನೊಡನೆ ಸೇನಾದಳದ ವರೆಗೂ ಬಂದರು. ಪ್ರೀಸ್ಲಿಯು ತಾನು ಈ ಸೇನಾಸೇವೆಯನ್ನು ಎದುರುನೋಡುತ್ತಿದ್ದನೆಂದೂ, ತನ್ನನ್ನು ಯಾವುದೇ ವಿಶೇಷ ರೀತಿಯಲ್ಲಿ ಕಾಣಬಾರದೆಂದೂ "ಸೇನೆಗೆ ಬೇಕಾದಂತೆ ತನ್ನನ್ನು ರೂಪಿಸಬಹುದೆಂದೂ" ನುಡಿದನು. ನಂತ್ ಟೆಕ್ಸಾಸ್ ನ ಫೋರ್ಟ್ ಹುಡ್ ನಲ್ಲಿ ಲೆಫ್ಟಿನೆಂಟ್ ಕರ್ನಲ್ ಮೆಜೋರಿಯು ಮಾಧ್ಮದವರಿಗೆ ಒಂದು ದಿನದ ಮಟ್ಟಿಗೆ ಸಂಪೂರ್ಣ ಻ವಕಾಶ ನೀಡಿ, ನಂತರ ಪ್ರೀಸ್ಲಿಯನ್ನು ಅವರು ಕಾಣುವಂತಿಲ್ಲವೆಂದು ಆಜ್ಞೆಯಿತ್ತಳು.
ಗುರಾಲ್ನಿಕ್ "ಡ್ರಗ್ ಸೇವನೆಯನ್ನು ಬಹಳವೇ ಹೊಂದಿದ್ದನು" ಎಂದು ಬರೆಯುತ್ತಾ " "ಅವನಿಗೆ ಅಲರ್ಜಿ ಇದ್ದ ಕೋಡೀನ್ ಗುಳಿಗೆಗಳನ್ನು ಸೇಸಿಸುವುದರ ಕಾರಣ ಅವನಿಗೆ ಅನಾಫೈಲ್ಯಾಕ್ಟಿಕ್ ಷಾಕ್ ಆಗಿದ್ದನ್ನು ಯಾರೂ ಅಲ್ಲಗೆಳೆಯುವಂತಿಲ್ಲ. ಎರಡು ತಿಂಗಳ ನಂತರ ದೊರೆತ ಎರಡು ಲ್ಯಾಬ್ ವರದಿಗಳು ಪಾಲಿಫಾರ್ಮಸಿ ಯೇ ಅವನ ಸಾವಿಗೆ ಕಾರಣವೆಂದು ಗಾಢವಾಗಿ ಸೂಚಿಸುತ್ತವೆ; ಒಂದರ ಪ್ರಕಾರ "ಎಲ್ವಿಸ್ ನ ದೇಹದಲ್ಲಿ 14 ಔಷಧಿಗಳಿದ್ದು, ಅದರಲ್ಲಿ ಹತ್ತು ಗಮನಾರ್ಹ ಪ್ರಮಾಣದಲ್ಲಿತ್ತು" ಫೋರೆನ್ಸಿಕ್ ಇತಿಹಾಸಜ್ಞ ಮತ್ತು ಪೆಥಾಲಜಿಸ್ಟ್ ಮೈಕಲ್ ಬೇಡೆನ್ ಎಲ್ವಿಸ್ ನ ಪರಿಸ್ಥಿತಿಯು ಸಂಕೀರ್ಣವಾಗಿತ್ತೆನ್ನುತ್ತಾ "ಎಲ್ವಿಸ್ ಗೆ ಹೃದಯದ ಖಾಯಿಲೆ ಬಹಳ ದಿನಗಳಿಂದಲೂ ಇದ್ದಿತು. ಅದು, ಮತ್ತು ಅವನ ಮಾದಕವ್ಯಸನ, ಅವನಿಗೆ ಮಾರಕವಾಯಿತು. ಆದರೆ ಅವನ ಸ್ಥಿತಿ ಅರಿಯುವುದು ಕಠಿಣವಾಗಿತ್ತು; ಅದು ತೀರ್ಮಾನ ತೆಗೆದುಕೊಳ್ಳುವಂತಹ ವಿಷಯ"
ಪ್ರೀಸ್ಲಿಯ ಮೇಲೆ ಮೊಟ್ಟಮೊದಲು ಪ್ರಭಾವ ಬೀರಿದುದು ಗಾಸ್ಪೆಲ್ ಗಳು. "ಟ್ಯೂಪೆಲ್ಲೋದಲ್ಲಿ ಅಸೆಂಬ್ಲಿ ಆಫ್ ದಿ ಗಾಡ್ ಚರ್ಚ್ ನಲ್ಲಿ ನಾವು ಹೋಗುತ್ತಿದ್ದಾಗ, ಎರಡು ವರ್ಷದ ಪ್ರೀಸ್ಲಿಯು ನನ್ನ ತೊಡೆಯಿಂದಿಳಿದು ಹೋಗಿ ಏಯ್ಲ್ ನಲ್ಲಿ ಓಡುತ್ತಾ ಸಾಗಿ ವೇದಿಕೆ ಏರಿಬಿಡುತ್ತಿದ್ದನು. ಅಲ್ಲಿ ಪ್ರಾರ್ಥನೆಗಳನ್ನು ಹಾಡುವವರನ್ನು ನೋಡುತ್ತಾ ನಿಂತು, ಅವರೊಡನೆ ತಾನೂ ಹಾಡಲು ಯತ್ನಿಸುತ್ತಿದ್ದನು" ಎಂದು ನೆನೆಸಿಕೊಳ್ಳುತ್ತಿದ್ದರು ಅವನ ತಾಯಿ. ನಂತರ ಗಾಸ್ಪೆಲ್ ತ್ರಿವಳಿಗಳಾಗಿ ಇಡೀ ಕುಟುಂಬ ಹಾಡುತ್ತಿತ್ತು. ಮೆಂಫಿಸ್ ನಲ್ಲಿ ಪ್ರೀಸ್ಲಿಯು ರಾತ್ರಿಯಿಡೀ ನಡೆಯುವ ಗಾಸ್ಪೆಲ್ ಗಾಯನ ಕೇಳಲು ಅಲ್ಲಿನ ಎಲ್ಲಿಸ್ ಸಭಾಂಗಣಕ್ಕೆ ಹೋಗುತ್ತಿದ್ದು, ಅಲ್ಲಿ ಬರುತ್ತಿದ್ದ ಸ್ಟೇಟ್ಸ್ ಮೆನ್ ಕ್ವಾರ್ಟೆಟ್ ಎಂಬ ಗುಂಪಿನ ಗಾಯನ ಶೈಲಿಯಿಂದ ಪ್ರಭಾವಿತನಾಗಿ, ಗುರಾಲ್ನಿಕ್ ಸೂಚಿಸುವಂತೆ, ಪ್ರೀಸ್ಲಿಯ ಮುಂದಿನ ವೇದಿಕಾ ಪ್ರದರ್ಶನಗಳಿಗೆ ಈ ಪ್ರಭಾವವು ಬೀಜವಾಗಿ ಪರಿಣಮಿಸಿತು.
ಜನವರಿ 1969ರ ಹೊತ್ತಿಗೆ ತಾನೇ ಹಾಡಿದ. ಆ ಸನ್ನಿವೇಶಕ್ಕೆಂದೇ ಬರೆದ "ಇಫ್ ಐ ಕ್ಯಾನ್ ಡ್ರೀಮ್" ಹಾಡು 12ನೆಯ ಸ್ಥಾನವನ್ನು ಗಳಿಸಿತು. ಇದರ ಧ್ವನಿಮುದ್ರಿಕೆಯ ಆಲ್ಬಮ್ ಟಾಪ್ ಟೆನ್ ನಲ್ಲಿ ರಾರಾಜಿಸಿತು. ಸ್ನೇಹಿತ ಜೆರ್ರಿ ಷಿಲ್ಲಿಂಗ್ ಹೇಳಿದಂತೆ ಈ ವಿಶೇಷ ಕಾರ್ಯಕ್ರಮವು ಪ್ರೀಸ್ಲಿಗೆ ತಾನು "ಹಲವಾರು ವರ್ಷಗಳ ಕಾಲ ತನಗೆ ಬೇಕಾದ ಜನರೊಡನೆ ಬೆರೆಯಲಾಗದ, ತನಗೆ ಬೇಕಾದ ರೀತಿಯ ಹಾಡುಗಳನ್ನು ಹಾಡಲಾಗದ, ಎಲ್ಲದಕ್ಕೂ ಅವರಿವರ ಅಣತಿ ಬೇಡಬೇಕಿದ್ದ" ವಿಷಯಗಳನ್ನು ನೆನಪಿಗೆ ತಂದಿತು. ಅವನಿಗೆ ಜೈಲಿನಿಂದ ಹೊರಬಂದಂತೆನಿಸಿತು". "ನಾನು ಎಲ್ವಿಸ್ ನಿಗೆ ಆ 60 ನಿಮಿಷಗಳ ಕಾರ್ಯಕ್ರಮವನ್ನು ತೋರಿಸಿದಾಗ ಸ್ಕ್ರೀನಿಂಗ್ ರೂಮ್ ನಲ್ಲಿದ್ದ ಅವನು "ಸ್ಟೀವ್, ನನ್ನ ಜೀವನದಲ್ಲಿ ಮಾಡಿರುವ ಮಹತ್ತರವಾದ ಅಂಶವಿದು. ನನ್ನ ಮನಸ್ಸಿಗೆ ಬಾರದ ಯಾವುದೇ ಹಾಡನ್ನು ಇನ್ನುಮುಂದೆ ಹಾಡುವುದಿಲ್ಲವೆಂದು ಇಂದು ವಾಗ್ದಾನ ಮಾಡುತ್ತಿದ್ದೇನೆ" ಎಂದನೆಂದು ಬೈಂಡರ್ ಹೇಳುತ್ತಾರೆ.
ಜನಮನ ತಲುಪುವ ಸಮೀಕರಣ ಹೊಮದಿದ, ಮಧ್ಯಮವ್ಯಯದ, ಗಾಯನ-ಹಾಸ್ಯ ಮಿಶ್ರಿತ ಚಲನಚಿತ್ರಗಳ ಸಾಲನ್ನೇ ಪಾರ್ಕರ್ ಪ್ರೀಸ್ಲಿಗಾಗಿ ಸಿದ್ಧಪಡಿಸಿದ್ದನು. ಮೊದಲು ಕೆಲವು ಗಂಭೀರ ಪಾತ್ರಗಳಲ್ಲಿ ತೊಡಗಿಕೊಳ್ಳುವ ಬಯಕೆಯನ್ನು ಪ್ರೀಸ್ಲಿ ತೋರಿಸಿದರೂ, ಅಭಿನಯವೇ ಜೀವಾಳವಾದ ಎರಡು ಚಿತ್ರಗಳಾದ ಫ್ಲೇಮಿಂಗ್ ಸ್ಟಾರ್ ಮತ್ತು ವೈಲ್ಡ್ ಇನ್ ದ ಕಂಟ್ರಿ ಗಳು ಆರ್ಥಿಕವಾಗಿ ಗಮನೀಯ ಯಶ ಗಳಿಸದ ಕಾರಣ ಅವನು ನಿರ್ದೇಶಿತ ಜಾಡಿಗೆ ಸೇರಿದನು. ನಂತರದ ದಶಕದಲ್ಲಿ, 27 ಚಿತ್ರಗಳಲ್ಲೂ, ಕಥೆಯ ಹಂದರದಲ್ಲಿ ಹೆಚ್ಚಿನ ಬದಲಾವಣೆ ಇರಲಿಲ್ಲ. ಅವನ ಚಿತ್ರಗಳು ವಿಶ್ವದ ಬಹತೇಕ ಜಾಗಗಳಲ್ಲಿ ಪ್ರದರ್ಶಿತವಾದವು; ಒಬ್ಬ ವಿಮರ್ಶಕನು "ಕೀಳು ಅಭಿರುಚಿಯ ಕಂತೆ" ಎಂದು ಬಣ್ಣಿಸಿದನು. ಆದರೆ, ಅವನ ಎಲ್ಲಾ ಚಿತ್ರಗಳೂ ಲಾಭ ತಂದುಕೊಟ್ಟಿದ್ದವು. ಅವುಗಳಲ್ಲಿ ಒಂಬತ್ತನ್ನು ನಿರ್ಮಿಸಿದ ಹಾಲ್ ವಾಲಿಸ್ "ಪ್ರೀಸ್ಲಿಯ ಚಲನಚಿತ್ರ ಮಾತ್ರ ಹಾಲಿವುಡ್ ನಲ್ಲಿ ಲಾಭದಾಯಕ" ಎಂದು ನುಡಿದನು.
ಜುಲೈ 13, 1976ರಂದು ಪ್ರೀಸ್ಲಿಯ ತಂದೆಯು ಮೆಂಫಿಸ್ ಮಾಫಿಯಾ ಅಂಗರಕ್ದಕ ರೆಡ್ ವೆಸ್ಟ್, , ಸೋನಿ ವೆಸ್ಟ್ ಮತ್ತು ಡೇವಿಡ್ ಹೆಬ್ಲರ್ ರನ್ನು "ಖರ್ಚು ಕಡಿಮೆ ಮಾಡುವ ಸಲುವಾಗಿ" ಕೆಲಸದಿಂದ ತೆಗೆದುಹಾಕಿದನು. ಪ್ರೀಸ್ಲಿಯು ಆಗ ಪಾಮ್ ಸ್ಪ್ರಿಂಗ್ಸ್ ನಲ್ಲಿದ್ದನು ಮತ್ತು ಕೆಲವರು ಅವನು ಆ ಮೂವರನ್ನು ಎದುರಿಸಲಾರದಷ್ಟು ಅಂಜುಕುಳಿಯಾಗಿದ್ದನು ಎನ್ನುವರು. ಪ್ರೀಸ್ಲಯ ಮತ್ತೊಬ್ಬ ಒಡನಾಡಿ ಜಾನ್ ಒಗ್ರಾಡಿಯು ಅಂಗರಕ್ಷಕರನ್ನು ವಜಾ ಮಾಡಲು ಕಾರಣ ಅವರು ಇವನ ಅಭಿಮಾನಿಗಳೊಡನೆ ಒರಟಾಗಿ ನಡೆದುಕೊಂಡುದರ ಪರಿಣಾಮವಾಗಿ ಎದುರಿಸಬೇಕಾಗಿ ಬಂದ ಕೇಸುಗಳು ಎಂದು ವಾದಿಸುತ್ತಾರೆ. ಇತಿಹಾಸಜ್ಞರಾದ ಡೇವಿಡ್ ಇ ಸ್ಟ್ಯಾನ್ಲೀ ಮತ್ತು ಫ್ರ್ಯಾಂಕ್ ಕೊಫ್ಫೇಯವರು ಅಂಗರಕ್ಕಕರು ಪ್ರೀಸ್ಲಿಯ ಮಾದಕವಸ್ತುವಿನ ಅವಲಂಬನದ ಬಗ್ಗೆ ಅವರು ಹೆಚ್ಚು ಮಾತನಾಡತೊಡಗಿದ್ದುದರಿಂದ ಅವರನ್ನು ಹೊರ ಹಾಕಲಾಯಿತು ಎನ್ನುತ್ತಾರೆ.
ಪ್ರೀಸ್ಲಿಯ ನೇರಪ್ರದರ್ಶನಗಳಿಗೆ ಪ್ರೇಕ್ಷಕರ ಪ್ರತಿಕ್ರಿಯೆ ಜ್ವರದಂತೆ ಏರಿತು. "ಅವನು "ಯೂ ಏಯಂಟ್ ನಥಿಂಗ್ ಬಟ್ ಎ ಹೌಂಡ್ ಡಾಗ್ ಎಂದು ಆರಂಭಿಸುತ್ತಿದ್ದಂತೆಯೇ ಜನರು ಹುಚ್ಚರಂತಾಗುತ್ತಿದ್ದರು. ಅವರ ಪ್ರತಿಕ್ರಿಯೆ ಯಾವಾಗಲೂ ಒಂದೇ ಇರುತ್ತಿತ್ತು. ಪ್ರತಿ ಬಾರಿಯೂ ಗುಂಪು ಗಲಭೆ ಇರುತ್ತಿತ್ತು. ಸೆಪ್ಟೆಂಬರ್ ನಲ್ಲಿ ಮಿಸಿಸಿಪಿ-ಅಲಬಾಮಾ ಜಾತ್ರೆ ಮತ್ತು ಹೈನುಪ್ರದರ್ಶನದಲ್ಲಿ ನೀಡಿದ ೆರಡು ಸಂಗೀತ ಕಚೇರಿಗಳಲ್ಲಿ ಗುಂಪನ್ನು ಹತೋಟಿಯಲ್ಲಿಡಲು ಪೊಲೀಸರೊಂದಿಗೆ 50 ನ್ಯಾಷನಲ್ ಗಾರ್ಡ್ಸ್ ಮೆನ್ ಗಳನ್ನು ನಿಯಮಿಸಲಾಯಿತು. ಎಲ್ವಿಸ್ , ಪ್ರೀಸ್ಲಿಯ ಎರಡನೆಯ ಆಲ್ಬಮ್, ಅಕ್ಟೋಬರ್ ನಲ್ಲಿ ಬಿಡುಗಡೆಯಾಗಿ ಪ್ರಥಮ ಸ್ಥಾನವನ್ನಲಂಕರಿಸಿತು. ಅಕ್ಟೋಬರ್ 28ರಂದು ಅವನು ಸುಲೀವಾನನೇ ನಡೆಸಿಕೊಟ್ಟ ಸುಲೀವಾನ್ ಷೋ ಗೆ ಹಿಂತಿರುಗಿ ಬಂದನು. ಪ್ರದರ್ಶನದ ನಂತರ ನ್ಯಾಶ್ ವಿಲ್ಲೆ ಮತ್ತು ಸೇಂಟ್ ಲೂಯಿಸ್ ಗಳಲ್ಲಿ ಪ್ರೀಸ್ಲಿಯ ಪ್ರತಿಕೃತಿಗಳ ದಹನ ಮಾಡಲಾಯಿತು.
ಅನತಿಕಾಲದಲ್ಲೇ ಸಾಂಗ್ ಫೆಲೋಸ್ ಎಂಬ ನಾಲ್ವರ ಗುಂಪನ್ನು ಸೇರಲು ಉತ್ತೀರ್ಣನಾಗಬೇಕಾದ ಧ್ವನಿಪರೀಕ್ಷೆಯಲ್ಲಿ ಪ್ರೀಸ್ಲಿ ನಪಾಸಾದನು. "ನನಗೆ ಹಾಡಲು ಬರುವುದಿಲ್ಲವೆಂದರು" ಎಂದು ಅವನು ಅಪ್ಪನಲ್ಲಿ ತನ್ನ ಅಳಲು ತೋಡಿಕೊಮಡನು. ಸಾಂಗ್ ಫೆಲೋ ಗುಂಪಿನ ಜಿಮ್ ಹ್ಯಾಮಿಲ್ ನಂತರ 'ಪ್ರೀಸ್ಲಿಯು ಲಯಬದ್ಧತೆಗೆ ಗಮನವೀಯದ ಕಾರಣ ಅವನನ್ನು ತಿರಸ್ಕರಿಸಲಾಯಿತು' ಎಂದು ಹೇಳಿದರು. ಏಪ್ರಿಲ್ ನಲ್ಲಿ ಪ್ರೀಸ್ಲಿ ಕ್ರೌನ್ ಎಲೆಕ್ಟ್ರಿಕ್ ಕಂಪನಿಯಲ್ಲಿ ಟ್ರಕ್ ಚಾಲಕನಾಗಿ ಕೆಲಸಕ್ಕೆ ಸೇರಿದನು. ಪ್ರೀಸ್ಲಿಯೊಂದಿಗೆ ಕೆಲವು ಗಾಯನಕಾರ್ಯಕ್ರಮಗಳಲ್ಲಿ ಭಾಗವಹಿಸಿದ ಅವನ ಸ್ನೇಹಿತ ರಾನೀ ಸ್ಮಿತ್ ಸ್ಮಿತ್ಸ್ ಪ್ರೊಫೆಷನಲ್ ಬ್ಯಾಂಡ್ ನಲ್ಲಿ ಒಬ್ಬ ಗಾಯಕನ ಸ್ಥಾನ ಖಾಲಿಯಿದೆಯೆಂದೂ ಅದರ ಮುಖಂಡ ಎಡ್ಡೀ ಬಾಂಡ್ ನನ್ನು ಭೇಟಿಯಾಗಲು ಪ್ರೀಸ್ಲಿಗೆ ಸಲಹೆಯಿತ್ತನು. ಅವನ ಗಾಯನ ಖೇಳಿದ ಬಾಂಡ್ "ನೀನು ಎಂದಿಗೂ ಗಾಯಕನಾಗಲಾರೆ. ಟ್ರಕ್ ಓಡಿಸಿಕೊಂಡೇ ಇರು" ಎಂದಿದ್ದ.
ಪ್ರೀಸ್ಲಿಯ ಜಂಕೀ ರಿಮಿಕ್ಸ್ ಆದ "ಎ ಲಿಟಲ್ ಲೆಸ್ ಕಾನ್ವರ್ಸೇಷನ್" ಹಾಡನ್ನು } ಜಾಹಿರಾತಿಗಾಗಿ 2002ರ ವರ್ಲ್ಡ್ ಕಪ್ ನಲ್ಲಿ ಉಪಯೋಗಿಸಲಾಯಿತು. ಅದು 20ಕ್ಕೂ ಹೆಚ್ಚು ದೇಶಗಳಲ್ಲಿ ಅಪಾರ ಜನಪ್ರಿಯತೆ ಗಳಿಸಿ ಪ್ರೀಸ್ಲಿಯ ನಂಬರ್ ಒನ್ ಹಿಟ್ಸ್ ನ ಸಂಪುಟವಾದ 1 ನಲ್ಲಿ ಸೇರಿಸಲ್ಪಟ್ಟು ಅದೂ ಸಹ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಪ್ರಖ್ಯಾತವಾಯಿತು. 1969ರಲ್ಲಿ ರೆಕಾರ್ಡ್ ಮಾಡಿದ್ದ ಪ್ರೀಸ್ಲಿಯ ಹಾಡುಗಳನ್ನು 2003ರಲ್ಲಿ "ರಬ್ಬರ್ ನೆಕಿಂಗ್" ಎಂಬ ರೀಮಿಕ್ಸ್ ಮೂಲಕ ಹೊರತಂದು, ಅದು . ಪಟ್ಟಿಯಲ್ಲಿ ಶಿಖರವೇರಿತು. "ದಟ್ಸ್ ಆಲ್ ರೈಟ್" ಬಿಡುಗಡೆಯಾದ 50ನೆಯ ವಾರ್ಷಿಕೋತ್ಸವದಂದು ಮರುಬಿಡುಗಡೆಯಾದ ಆ ರೆಕಾರ್ಡ್ ಸಹ 1970ರಲ್ಲಿ ಅತಿ ಜನಪ್ರಿಯವಾಯಿತು. ಎರಡನೆಯದಂತೂ ಗ್ರೇಟ್ ಬ್ರಿಟನ್ ನಲ್ಲಿ ಅಗಾಧವಾದ ಹಿಟ್ ಆಗಿ ಪಾಪ್ ಪಟ್ಟಿಯ ಮೂರನೆಯ ಸ್ಥಾನವನ್ನು ಅಲಂಕರಿಸಿತು.
1966ರಲ್ಲಿ ಕ್ರಿಸ್ ಮಸ್ ಗೆ ಕೆಲವೇ ದಿನಗಳಿಗೆ ಮುಂಚೆ, ಭೇಟಿಯಾದ ಏಳು ವರ್ಷಗಳ ನಂತರ, ಪ್ರೀಸ್ಲಿಯು ಪ್ರೆಸ್ಸಿಲಾಳನ್ನು ಬ್ಯೂಲಿಯೂಳನ್ನು ವಿವಾಹವಾಗಲು ಬಯಸಿದನು. ಮಾರ್ಚ್ 1, 1967ರಂದು, ಲಾಸ್ ವೆಗಾಸ್ ನ ತಮ್ಮ ಅಲಾದೀನ್ ಹೊಟೆಲ್ ನ ಕೊಠಡಿಗಳಲ್ಲಿ ಜರುಗಿದ ಸಣ್ಣ ಸಮಾರಂಭದಲ್ಲಿ ಇಬ್ಬರೂ ವಿವಾಹವಾದರು. ಎಂದಿನಂತೆ ಇದ್ದ ಚಿತ್ರಗಳ ಹಾಗೂ ಧ್ವನಿಮುದ್ರಿಕೆಗಳ ಬದುಕು ಮುಂದುವರೆಯಿತು. 1967ರಲ್ಲಿ ಕ್ಲಾಮ್ ಬೇಕ್ ಎಂಬ ಧ್ವನಿಮುದ್ರಿಕೆಯು ಮಾರಾಟದಲ್ಲಿ ಬಹಳ ಕುಸಿತ ಕಂಡಾಗಲೇ ನವರಿಗೆ ಎಲ್ಲೋ ಎಡವಟ್ಟಿದೆ ಎನ್ನಿಸಿದ್ದು. ಇತಿಹಾಸಜ್ಞ ಕೋನಿ ಕಿರ್ಚ್ ಬರ್ಗ್ ಹೇಳುವಂತೆ "ಆ ವೇಳೆಗೆ ಸಾಕಷ್ಟು ಹಾನಿಯಾಗಿಹೋಗಿತ್ತು". "ಎಲ್ವಿಸ್ ನನ್ನು ಸಂಗೀತ ಪ್ರೇಮಿಗಳು ಪರಿಹಾಸ್ಯದಿಂದ ನೋಡುತ್ತಿದ್ದರು ಮತ್ತು ಅವನ ಕಟ್ಟಾ ಆಭಿಮಾನಿಗಳ ಹೊರತಾಗಿ ಮಿಕ್ಕವರೆಲ್ಲಾ ಅವನ ಕಾಲ ಮುಗಿಯಿತು ಎನ್ನುತ್ತಿದ್ದರು" ಎನ್ನುತ್ತಾರವರು.
ಸಂಗೀತ ವಿದ್ನಾನ್ ಪಾಲ್ ಫ್ರೀಡ್ ಲ್ಯಾಂಡರ್ ರಾಕಬಿಲಿ ಶೈಲಿಯ ಅಂಶಗಳನ್ನು ವಿವರಿಸುತ್ತಾ. ಅದರ ಗುಣವಿಶೇಷಗಳು " ಮುಖ್ಯವಾಗಿ . ಎಲ್ವಿಸ್ ಪ್ರೀಸ್ಲಿಯಿಂದ ರಚಿತವಾದವು" ಎನ್ನುತ್ತಾರೆ. ಗಾಯಕ ಮತ್ತು ಅವನ ತಂಡದವರು ಸನ್ ರೆಕಾರ್ಡ್ಸ್ ನಲ್ಲಿ "ಹಸಿಹಿಸಿಯಾದ, ಭಾವಭರಿತ ಮತ್ತು ಅಸ್ಪಷ್ಟ ುಚ್ಚಾರಣೆಯ ರೀತಿಯನ್ನಳವಡಿಸಿ ಬ್ಲೂಸ್ ನ ಲಯಬದ್ಧ ಸಂಗೀತದತ್ತ ಹೆಚ್ಚು ಒತ್ತು ನೀಡಿ, ತಂತಿವಾದ್ಯ ಮತ್ತು ಗೂಡುಗಳಿದ್ದ ತಂತಿಯುಳ್ಳ ಜನಪದರ ರಿದಂ ಗಿಟಾರ್ ಬಳಸುತ್ತಿದ್ದರು ಎಂದರು. "ದಟ್ಸ್ ಆಲ್ ರೈಟ್"ನಲ್ಲಿ ಮೂರ್ ರ ಒಂಟಿ ಗಿಟಟಾರ್ ವಾದನವು ತಂಡದ ಮೊದಲ ರೆಕಾರ್ಡ್ ಆಗಿದ್ದು ಅದು ಮೆರೀ ಟ್ರಾವಿಸ್ ಶೈಲಿಯ ಕಂಟ್ರಿ ಬೆರಳಿನಿಂದ- ಎತ್ತಿ ಮೀಟುವಿಕೆ, ಅಕೌಸ್ಟಿಕ್ ಬೂಗೀಯಿಂದ ಬಾಗು-ನಿಲುವು-ಜಾರುವಿಕೆ ಮತ್ತು ಬ್ಲೂಸ್ ಆಧಾರಿತ ವಕ್ರ-ಸ್ವರಗಳು, ಏಕತಂತಿ ಮೀಟುವಿಕೆಗಳು ಈ ಮಿಶ್ರ ಸಂಗೀತದಲ್ಲಿ ಮಿಳಿತವಾಗಿದ್ದವು.
ಪ್ರೀಸ್ಲಿಯ ಒಬ್ಬಳೇ ಮಗಳಾದ ಲಿಸಾ ಮೇರಿಯು ಫೆಬ್ರವರಿ ೧, 1968ರಂದು, ತಾನು ತನ್ನ ಸಂಗೀತಜೀವನದಲ್ಲಿ ಬಹಳ ಅಸಂತುಷ್ಟನಾಗಿದ್ದ ಕಾಲದಲ್ಲಿ, ಜನ್ಮತಾಳಿದಳು. ಜನವರಿ 1967ರಿಂದ ಮೇ 1968ರ ವರೆಗೆ ಬಿಡುಗಡೆಯಾದ ಪ್ರೀಸ್ಲಿ ಹಾಡಿದ 8 ಮುದ್ರಿಕೆಗಳಲ್ಲಿ ಎರಡು ಮಾತ್ರ ಮೊದಲ 40ರ ಪಟ್ಟಿಯಲ್ಲಿ ಹೆಸರು ಕಂಡು, ಹೆಚ್ಚೆಂದರೆ 28ನೆಯ ಸ್ಥಾನವನ್ನು ಗಳಿಸಿದವು. ನಂತರ ಬಿಡುಗಡೆಯಾದ ಸ್ಪೀಡ್ ವೇ ಎಂಬ ಧ್ವನಿಮುದ್ರಿಕೆಯು ಬಿಲ್ ಬೋರ್ಡ್ ಪಟ್ಟಿಯಲ್ಲಿ 82ನೆಯ ಸ್ಥಾನದಲ್ಲೇ ಅಸುನೀಗಿತು. 1960ರ ಸಿನಾತ್ರಾ-ಟೈಮೆಕ್ಸ್ ಸೋ ನಂತರ ಪ್ರೀಸ್ಲಿ ಟಿವಿಯಲ್ಲಿ ಕಾಣಿಸಿಕೊಂಡಿರಲಿಲ್ಲವಷ್ಟೆ; ಪಾರ್ಕರ್ ಆಗಲೇ ತನ್ನ ಯೋಜನೆಗಳನ್ನು ಟೆಲಿಚಿಷನ್ ನತ್ತ ಹರಿಸಿದ್ದನು. ಯೊಡನೆ ಒಂದು ಒಪ್ಪಂದ ಗಿಟ್ಟಿಸಿಕೊಂಡು ಒಂದು ನಾಟಕರೂಪಕವನ್ನೂ ಮತ್ತು ಒಂದು ಕ್ರಿಸ್ ಮಸ್ ಸ್ಪೆಷಲ್ ಕಾರ್ಯಕ್ರಮವನ್ನೂ ಅವರು ಹಣ ಹೂಡಿ ನಡೆಸಲು ಒಡಂಬಡಿಸಿದನು.
ಆಗಸ್ಟ್ 18ರ ಗುರುವಾರದಂದು ಗ್ರೇಸ್ ಲ್ಯಾಂಡ್ ನಲ್ಲಿ ಪ್ರೀಸ್ಲಿಯ ಶವಸಂಸ್ಕಾರವು ನಡೆಯಿತು. ಗೇಟ್ ನ ಹೊರಗೆ ಕಾರೊಂದು ಅಭಿಮಾನಿಗಳ ಸ್ತೋಮದೊಳಕ್ಕೇ ನುಗ್ಗಿ ಬಂದುದರಿಂದ ಇಬ್ಬರು ಮಹಿಳೆಯರು ಸತ್ತರು ಮತ್ತು ಮೂರನೆಯವಳು ತೀವ್ರವಾಗಿ ಗಾಯಗೊಂಡಳು. ಫಾರೆಸ್ಟ್ ಹಿಲ್ ಸ್ಮಶಾನದ ಹಾದಿಯಲ್ಲಿ ಸುಮಾರು 80,000 ಜನರು ಸಾಲುಗಟ್ಟಿ ನಿಂತು ಅಂತಿಮ ವಿದಾಯ ಸಲ್ಲಿಸಿದರು; ಪ್ರೀಸ್ಲಿಯನ್ನು ತನ್ನ ಅಮ್ಮನ ಸಮಾಢಿಯ ಪಕ್ಕದಲ್ಲೇ ಹೂಳಲಾಯಿತು. ಕೆಲವೇ ದಿನಗಳಲ್ಲಿ "ವೇ ಡೌನ್" ದೇಶದ ಮತ್ತು ಯ ಪಟ್ಟಿಯಲ್ಲಿ ಮೊದಲನೆಯ ಸ್ಥಾನಕ್ಕೇರಿತು. ಪ್ರೀಸ್ಲಿಯ ದೇಹವನ್ನು ಕದಿಯುವ ಯತ್ನವು ಆಗಸ್ಟ್ ನ ಕೊನೆಯಲ್ಲಿ ನಡೆಯಿತು. ವಲಯ ಪರಿಮಿತಿಯ ವಿಚಾರಗಳನ್ನು ಪರಿಶೀಲಿಸಿದ ನಂತರ ಪ್ರೀಸ್ಲಿ ಮತ್ತು ಅವನ ತಾಯಿಯ ಅವಶೇಷಗಳನ್ನು ಮತ್ತೆ ಗ್ರೇಸ್ ಲ್ಯಾಂಡ್ ನ ಮೆಡಿಟೇಷನ್ ಗಾರ್ಡನ್ ನಲ್ಲಿ ಅಕ್ಟೋಬರ್ 2ರಂದು ಹೂಳಲಾಯಿತು.
ಅಮೆರಿಕದ ಅಧ್ಯಕ್ಷ ಜಿಮ್ಮಿ ಕಾರ್ಟರ್ ಪತ್ರಿಕಾ ಹೇಳಿಕೆ ನೀಡುತ್ತಾ "ಅವನು ಅಮೆರಿಕದ ಪಾಪ್ ಸಂಸ್ಕೃತಿಯ ದಿಕ್ಕನ್ನೇ ಸಂಪೂರ್ಣವಾಗಿ ಬದಲಾಯಿಸಿದನು" ಎಂದರು. ತೆರೆಡಿಟ್ಟ ಶವಪೆಟ್ಟಿಗೆಯನ್ನು ಕಾಣಲು ಗ್ರೇಸ್ ಲ್ಯಾಂಡ್ ನ ಹೊರಗೆ ಸಾವಿರಾರು ಜನರು ಸೇರಿದರು. ಪ್ರೀಸ್ಲಿಯ ಸೋದರಸಮಬಂಧಿಗಳಲ್ಲೊಬ್ಬನಾದ ಬಿಲ್ಲಯ ಮ್ಯಾನ್ ಶವದ ಚಿತ್ರವನ್ನು ತೆಗೆಯಲು ಗುಪ್ತವಾಗಿ $18,೦೦೦ ಪಡೆದನು.ಆ ಚಿತ್ರವು ನ್ಯಾಷನಲ್ ಎನ್ ಕ್ವೈರರ್ ನ ಮೂಖಪುಟವನ್ನು ಅಲಂಕರಿಸಿ ಹಿಂದೆಂದೂ ಆಗದಷ್ಟು ಪ್ರತಿಗಳು ಮಾರಾಟವಾದವು. ಆಲ್ಡನ್ ಎನ್ ಕ್ವೈರರ್ ಗೆ ತನ್ನ ಕಥೆ ನೀಡಲು $105,000 ಗಳ ಮೊತ್ತ ಪಡೆಯಲು ಒಪ್ಪಿದರೂ, ನಂತರ ಅದಕ್ಕೇ ಮಾತ್ರವಲ್ಲದೆ ಬೇರೆಡೆಗೂ ನೀಡಿದುದರಿಂದ ಒಪ್ಪಿದುದಕ್ಕಿಂತಲೂ ಕಡಿಮೆ ಮೊತ್ತವನ್ನು ಪಡೆದಳು. ತನ್ನ ಉಯಿಲಿನಲ್ಲಿ ಪ್ರೀಸ್ಲಿ ಅವಳಿಗೆ ಏನನ್ನೂ ನೀಡಲಿಲ್ಲ.
20ನೆಯ ಶತಮಾನದ ಜನಪ್ರಿಯ ಸಂಸ್ಕೃತಿ ಯ ಕುರುಹಾಗಿದ್ದಂತಹವರಲ್ಲಿ ಪ್ರೀಸ್ಲಿಯು ಪ್ರಮುಖನಾಗಿದ್ದನು ಎಂಬ ಅಭಿಪ್ರಾಯವಿದೆ. ವಿವಿಧ ಗಾಯನ ಪ್ರಕಾರಗಳಾದ ಕಂಟ್ರಿ , ಪಾಪ್, ಬಲ್ಲಾಡ್, ಗಾಸ್ಪೆಲ್ ಮತ್ತು ಬ್ಲೂಸ್ ಗಳನ್ನು ಹಾಡಿ ಅಪಾರ ಜನಮನ್ನಣೆ ಗಳಿಸಿದ ಈತನ ಕಂಠಸಿರಿ ವೈವಿಧ್ಯಪೂರ್ಣವಾಗಿತ್ತು. ಜನಪ್ರಿಯ ಸಂಗೀತದ ಇತಿಹಾಸದಲ್ಲಿ ಈತನ ಗಾಯನಮುದ್ರಕಿಗಳೇ ಅತಿ ಹೆಚ್ಚು ಮಾರಾಟವಾಗಿದ್ದು, ವಿಶ್ವದಾದ್ಯಂತ ಸುಮಾರು ಒಂದು ಬಿಲಿಯನ್ ಪ್ರತಿಗಳು ಕ್ರಯವಾಗಿವೆ. ಗ್ರ್ಯಾಮಿ ಅವಾರ್ಡ್ ಗೆ 14 ಬಾರಿ ಸೂಚಿತವಾಗಿದ್ದ ಪ್ರೀಸ್ಲಿ ಮೂರು ಬಾರಿ ಆ ಪ್ರಶಸ್ತಿ ಗೆದ್ದುದಲ್ಲದೆ ಗ್ರ್ಯಾಮಿ ಲೈಫ್ ಟೈಮ್ ಅಚೀವ್ ಮೆಂಟ್ ಪ್ರಶಸ್ತಿಯನ್ನೂ ತನ್ನ 36ನೆಯ ವಯಸ್ಸಿನಲ್ಲಿಯೇ ಪಡೆದನು. ಪ್ರೀಸ್ಲಿಯ ಹೆಸರು 4 ಮ್ಯೂಸಿಕ್ ಹಾಲ್ಸ್ ಆಫ್ ಫೇಮ್ ಗಳಲ್ಲಿ ರಾರಾಜಿಸುತ್ತಿದೆ.
ಅವನ ಮೊದಲ ಚಲನಚಿತ್ರ ಲವ್ ಮಿ ಟೆಂಡರ್ ನವೆಂಬರ್ 21ರಂದು ಬಿಡುಗಡೆಯಾಯಿತು. ಅವನಿಗೆ ಪ್ರಥಮಶ್ರೇಣಿ ದೊರೆತಿರದಿದ್ದರೂ, ಚಿತ್ರದ ಮೂಲ ಹೆಸರು - ದ ರೆನೋ ಬ್ರದರ್ಸ್ - ಬದಲಾಯಿಸಿದುದರ ಕಾರಣ ಅವನು ಆಗತಾನೇ ಬಿಡುಗಡೆ ಮಾಡಿದ್ದ 'ಲವ್ ಮಿ ಟೆಂಡರ್' ಎಂಬ ಬಲ್ಲಾಟ್ ನ ರಿಕಾರ್ಡ್ ನ ಜನಪ್ರಿಯತೆ. ಅದು ಜನಪ್ರಿಯತೆಯ ಶಿಖರವನ್ನು ನವೆಂಬರ್ ಮೂರರಂದು ತಲುಪಿತ್ತು. ಪ್ರೀಸ್ಲಿಯ ಜನಪ್ರಿಯತೆಯನ್ನು ಉಪಯೋಗಿಸಿಕೊಳ್ಳುವ ಸಲುವಾಗಿ ಅವನ ನಾಲ್ಕು ಜನಪ್ರಿಯ ಹಾಡುಗಳನ್ನೂ ಮೂಲತಃ ಹಾಡೇ ಇರದಿದ್ದ ಆ ಚಿತ್ರದಲ್ಲಿ ಅಳವಡಿಸಲಾಯಿತು. ವಿಮರ್ಶಕರಿಗೆ ಹಿಡಿಸದಿದ್ದರೂ ಜನಕ್ಕೆ ಚಿತ್ರ ಮೆಚ್ಚುಗೆಯಾಯಿತು. ನಂತರದ ತನ್ನೆಲ್ಲಾ ಚಿತ್ರಗಳಲ್ಲೂ ಪ್ರೀಸ್ಲಿಗೆ ಉನ್ನತ ಸ್ಥಾನವೆ ದೊರೆಯಿತು.
ಎಲ್ವಿಸ್ ಪ್ರೀಸ್ಲಿ ಜನವರಿ 8, 1935ರಂದು ಮಿಸಿಸಿಪಿಯ ಟ್ಯುಪೆಲೋದಲ್ಲಿ ವೆರ್ನನ್ ಎಲ್ವಿಸ್ ಮತ್ತು ಗ್ಲಾಡಿಸ್ ಲವ್ ಪ್ರೀಸ್ಲಿಯವರ ಪುತ್ರನಾಗಿ ಜನಿಸದನು. ಎರಡು ಕೋಣೆಗಳುಳ್ಳ, ಪ್ರೀಸ್ಲಿಯ ಜನನ ಕಾಲಕ್ಕೆಂದೇ ಈತನ ತಂದೆ ಕಟ್ಟಿಸಿದ 'ಷಾಟ್ ಗನ್ ಹೌಸ್' ನಲ್ಲಿ ಇವನ ಅವಳಿ ಸೋದರನಾದ ಜೆಸ್ಸೆ ಗ್ಯಾರನ್ ಪ್ರೀಸ್ಲಿಯು ಎಲ್ವಿಸ್ ಗಿಂತಲೂ 35 ನಿಮಿಷ ಮುಂಚೆ ಹುಟ್ಟುವಾಗಲೇ ತೀರಿಕೊಂಡನು. ಒಬ್ಬನೇ ಮಗನಾದ ಪ್ರೀಸ್ಲಿ ತಂದೆತಾಯಿಗಳಿಗೆ ಅಚ್ಚಹಮೆಚ್ಚಾಗಿ, ತಾಯಿಯೊಡನಂತೂ ಅಸಾಮಾನ್ಯವಾದ ಗಾಢವಾದ ಬಂಧವನ್ನು ಹೊಂದಿದ್ದನು. ಪ್ರೀಸ್ಲಿಯ ಕುಟುಂಬವು ಅಸೆಂಬ್ಲಿ ಆಫ್ ಗಾಡ್ ಚರ್ಚ್ ಗೆ ಭೇಟಿ ನೀಡಿದ್ದಾಗ ಪ್ರೀಸ್ಲಿಗೆ ಗಾಯನದತ್ತ ಮೊದಲ ಬಾರಿಗೆ ಒಲವು ಮೂಡಿತು.
ಹದಿಹರಯ ತಲುಪಿದ ಪ್ರೀಸ್ಲಿಯ ಸಂಗೀತಾಸಕ್ತಿಯು ಬಹಳ ವಿಸ್ತಾರವಾದಉದಾಗಿದ್ದು ಆಫ್ರಿಕನ್ ಅಮೆರಿಕನ್ ಗೀತೆಗಳ ನುಡಿಗಟ್ಟುಗಳ ಯಾವುದೇ ಸಾಂಪ್ರದಾಯಿಕ ತರಬೇತಿ ಇಲ್ಲದಿದ್ದರೂ, ಅವನ ಧಾರಣಶಕ್ತಿ ಅಮೋಘವಾಗಿದ್ದು, ಸಂಗೀತಜ್ಞಾನವು ವೃದ್ಧಿಸಿದ್ದು, 1954ರಲ್ಲಿ ತನ್ನ 19ನೆಯ ವಯಸ್ಸಿನಲ್ಲೇ ವೃತ್ತಿಪರ ರೆಕಾರ್ಡಿಂಗ್ ಗಳಲ್ಲಿ ತೊಡಗಲು ಅನುಕೂಲವಾಯಿತು. ಎರಡು ವರ್ಷಗಳ ನತರ ಜೆರ್ರಿ ಲೀಬರ್ ಮತ್ತು ಮೂಕ್ ಸ್ಟಾಲರ್ ಬ್ಲೂಸ್ ನ ಬಗ್ಗೆ ಅವನಿಗಿದ್ದ ಅಪಾರ ತಿಳುವಳಿಕೆಯನ್ನು ಕಂಡು ಬೆರಗಾದರು. ಮರುವರ್ಷ ಒಂದು ಪತ್ರಿಕಾ ಗೋಷ್ಠಿಯಲ್ಲಿ ಅವನು ಹೆಮ್ಮೆಯಿಂದ "ನನಗೆ ಇಂದಿನವರೆಗೆ ಬರೆಯಲ್ಪಟ್ಟಿರುವ ಪ್ರತಿ ಧಾರ್ಮಿಕ ಗೀತೆಯೂ ತಿಳಿದಿದೆ" ಎಂದನು.
ಮೇ 12ರಂದು ಪ್ರೀಸ್ಲಿಯು ಅತಿಥಿಯಾಗಿ "ದ ಫ್ರಾಂಕ್ ಸಿನಾತ್ರಾ ಟೈಮೆಕ್ಸ್ ಸ್ಪೆಷಲ್ " ಷೋ ಮೂಲಕ ಮತ್ತೆ ಟಿವಿಯಲ್ಲಿ ಕಾಣಿಸಿಕೊಂಡರು. ರಾಕ್ ಎಂಡ್ ರೋಲನ್ನು ಆಗಷ್ಟೇ ಜರೆದಿದ್ದ ಸಿನಾತ್ರಾಗೂ, ಎಲ್ವಿಸ್ ಗೂ ಇದು ವೈಪರೀತ್ಯವೆಂದನಿಸಿರಲಿಕ್ಕೂ ಸಾಕು. "ವೆಲ್ ಕಮ್ ಹೋಮ್ ಎಲ್ವಿಸ್ " ಎಂದೂ ಕರೆಯಲ್ಪಟ್ಟ ಈ ಪ್ರದರ್ಶನವು ಮಾರ್ಚ್ ನ ಅಂತ್ಯದಲ್ಲಿ ರೆಕಾರ್ಡ್ ಆಗಿದ್ದು, ಆ ವರ್ಷದಲ್ಲಿ ಪ್ರೀಸ್ಲಿ ಇದೊಂದೇ ಬಾರಿ ಜನರ ಮುಂದೆ ನೀಡಿದ ಪ್ರದರ್ಶನವಾಯಿತು. ಪಾರ್ಕರ್ 8ನಿಮಿಷದ ಹಾಡಿಗೆ ಹಿಂದೆಂದೂ ಯಾರೂ ಪಡೆಯದ $125,೦೦೦ ಮೊತ್ತವನ್ನು ಒದಗಿಸಿಕಟ್ಟರು. ಆ ಪ್ರಸಾರವನ್ನು ಅಪಾರ ವೀಕ್ಷಕವೃಂದವು ವೀಕ್ಷಿಸಿತು.
ಲಾಸ್ ವೆಗಾಸ್ ನಲ್ಲಿ ಷೋ ಗರ್ಲ್ ಆಗಿ ಕೆಲಸ ಮಾಡುತ್ತಿದ್ದ ಕ್ಯಾಸೆಂಡ್ರಾ ಪೀಟರ್ ಸನ್, ನಂತರ ಟೆಲಿಚಿಷನ್ ನಲ್ಲಿ ಎಲ್ವಿರಾ ಎಂದು ಹೆಸರಾದವಳು, ಪ್ರೀಸ್ಲಿಯನ್ನು ಈ ಸಮಯದಲ್ಲಿ ಭೇಟಿಯಾದಳು. "ನಾನು ಅವನನ್ನು ಭೇಟಿಯಾದಾಗ ಅವನು ಮಾದಕವಸ್ತುಗಳನ್ನು ದ್ವೇಷಿಸುತ್ತಿದ್ದನು. ನಾನು ಮರಿಜ್ವಾನಾ ಸೇದುತ್ತೇನೆಂದು ಹೇಳಿದಾಗ ಅವನು ದಂಗಾದನು. "ಮತ್ತೆಂದೂ ಹಾಗೆ ಮಾಡಬೇಡ" ಎಂದನವನು" ಎನ್ನುತ್ತಾಳಾಕೆ. ಪ್ರೀಸ್ಲಿ ಮೋಜಿಗಾಗಿ ತೆಗೆದುಕೊಳ್ಳುವ ವಸ್ತುಗಳನ್ನೇ ಅಲ್ಲದೆ ಕುಡಿತದಿಂದಲೂ ದೂರವೇ ಿದ್ದನು. ಅವನ ಕುಟುಂಬದ ಹಲವಾರು ಮಂದಿ ಕುಡುಕರಾಗಿದ್ದು, ಪ್ರೀಸ್ಲಿ ಹಾಗಾಗದಿರಲು ಬಯಸಿದ್ದನು.
ಪ್ರೀಸ್ಲಿಯನ್ನು ನಾಲ್ಕು ಖ್ಯಾತಿಯ ತಾಣ ಗಳಿಗೆ ಸೇರಿಸಿಕೊಳ್ಳಲಾಗಿದೆ: ರಾಕ್ ಎಂಡ್ ರೋಲ್ ಹಾಲ್ ಆಫ್ ಫೇಮ್ , ಕಂಟ್ರಿ ಮ್ಯೂಸಿಕ್ ಹಾಲ್ ಆಫ್ ಫೇಮ್ , ಗಾಸ್ಪೆಲ್ ಮ್ಯೂಸಿಕ್ ಹಾಲ್ ಆಫ್ ಫೇಮ್ ಮತ್ತು ರಾಕಬಿಲಿ ಹಾಲ್ ಆಫ್ ಫೇಮ್ . 1984ರಲ್ಲಿ ಪ್ರೀಸ್ಲಿಗೆ . ಹ್ಯಾಂಡಿ ಅವಾರ್ಡ್ ಅನ್ನು ಬ್ಲೂಸ್ ಫೌಂಡೇಷನ್ ನವರು ನೀಡಿದರೆ ಅಕಾಡೆಮಿ ಆಫ್ ಕಂಟ್ರಿ ಮ್ಯೂಸಿಕ್ ನವರು ಮೊದಲ ಗೋಲ್ಡನ್ ಹ್ಯಾಟ್ ಅವಾರ್ಡನ್ನು ನೀಡಿದರು.
1977ರಿಂದ 1981ರ ಕಾಲಘಟ್ಟದಲ್ಲಿ ಪ್ರೀಸ್ಲಿಯ ಹಾಡಿದ್ದ, ಮರಣದ ನಂತರ ಬಿಡುಗಡೆಯಾದ, ಆರು ಸಿಂಗಲ್ ರೆಕಾರ್ಡ್ ಗಳು ದೇಶದ ಟಾಪ್ ಟೆನ್ ಹಿಟ್ಸ್ ಪಟ್ಟಿಯಲ್ಲಿ ಮೆರೆದವು. 1982ರಲ್ಲಿ ಗ್ರೇಸ್ ಲ್ಯಾಂಡ್ ಸಾರ್ವಜನಿಕರಿಗೆ ತನ್ನ ಗೇಟ್ ಗಳನ್ನು ತೆರೆಯಿತು. ಪ್ರತಿ ವರ್ಷ ಅರ್ಧ ಮಿಲಿಯನ್ ಗೂ ಹೆಚ್ಚು ಜನರನ್ನು ಆಕರ್ಷಿಸುವ ಈ ಸಮಾಧಿಯು ವೈಟ್ ಹೌ್ಸ್ ನ ನಂತರ ಅಮೆರಿಕದಲ್ಲಿ ಅತಿ ಹೆಚ್ಚು ಜನರನ್ನು ಸೆಳೆಯುವ ಸ್ಥಳವಾಗಿದೆ. ಈ ಸಮಾಧಿಯನ್ನು ರಾಷ್ಟ್ರೀಯ ಐತಿಹಾಸಿಕ ತಾಣ ಎಂದು 2006ರಲ್ಲಿ ಘೋಷಿಸಲಾಯಿತು.
2005ರಲ್ಲಿ ಮತ್ತೂ ಮೂರು ಹಳೆಯ ರೆಲಾರ್ಡ್ ಗಳಾದ "ಜೈಲ್ ಹೌಸ್ ರಾಕ್", "ಒನ್ ನೈಟ್"/"ಐ ಗಾಟ್ ಸ್ಟಂಗ್" ಮತ್ತು "ಇಟ್ಸ್ ನೌ ಆರ್ ನೆವರ್" ಹಾಡುಗಳು ಮರುಬಿಡುಗಡೆಯಾಗಿ ಗ್ರೇಟ್ ಬಿರ್ಟನ್ ನಲ್ಲಿ ಅಗ್ರಸ್ಥಾನ ಪಡೆದವು. ಒಟ್ಟು ಪ್ರೀಸ್ಲಿಯ 17 ಹಾಡುಗಳು ಆ ವರ್ಷ ಮರುಬಿಡುಗಡೆಯಾದವು ಮತ್ತು ಎಲ್ಲವೂ ಟಾಪ್ ಫೈವ್ ನಲ್ಲಿ ದಾಖಲಾದವು. ಸತತವಾಗಿ 5ನೆಯ ತರ್ಷವೂ ಗತಿಸಿದ ತಾರೆಯರ ಪೈಕಿ ಅತಿ ಹೆಚ್ಚು ಗಳಿಸಿದ ಖ್ಯಾತಿ ಪ್ರೀಸ್ಲಿಯದೇ ಎಂದಿತು - ಸಂದ ಆದಾಯ $45 ಮಿಲಿಯನ್. 2009ರಲ್ಲಿ ಅವನು ನಾಲ್ಕನೆಯ ಕ್ರಮಾಂಕದಲ್ಲಿದ್ದನು.
1994ರಲ್ಲಿ ಪ್ರೀಸ್ಲಿಯ ಮರಣೋತ್ತರ ಪರೀಕ್ಷೆಯನ್ನು ಮತ್ತೆ ತೆರೆಯಲಾಯಿತು. ಮರಣೋತ್ತರ ಪರೀಕ್ಷೆ ಮಾಡಿದ ಡಾ. ಜೋಸೆಫ್ ಡೇವಿಸ್ "ಹೆಚ್ಚಿನ ಔಷಧ ಸೇವನೆಯು ಅವನಿಗೆ ಮಾರಕವಾಯಿತೆಂಬ ಉಲ್ಲೇಖವು ಇದರಲ್ಲಿ ಎಲ್ಲಿಯೂ ಸೂಚಿತವಾಗಿಲ್ಲ. ಎಲ್ಲವೂ ಇದ್ದಕ್ಕಿದ್ದಂತೆ ಮಹತ್ತರವಾದ ಹೃದಯಾಘಾತದತ್ತಲೇ ಬೆರಳು ಮಾಡುತ್ತವೆ" ಎಂದು ಘೋಷಿಸಿದನು. ವಿವಿಧ ಔಷಧಗಳ ಏಕಕಾಲಿಕ ಸೇವನೆಯ ಮಾದಕತೆಯು ಮಾರಕವಾಯಿತೆಂಬುದು ವಿವಾದಾಸ್ಪದವಾದರೂ, ಪಾಲಿಫಾರ್ಮಸಿ ಯು ಪ್ರೀಸ್ಲಿಯ ಅಕಾಲಿಕ ಮರಣಕ್ಕೆ ಸಾಕಷ್ಟು ದೇಣಿಗೆ ನೀಡಿತೆಂಬುದು ನಿರ್ವಿವಾದ.
ಆಗಸ್ಟ್ 16, 1977ರ ಸಂಜೆ ಪ್ರೀಸ್ಲಿಯು ಮೆಂಫಿಸ್ ನಿಂದ ವಿಮಾನ ಹತ್ತಿ ಮತ್ತೊಂದು ಪ್ರವಾಸಕ್ಕೆ ಹೊರಡಬೇಕಿತ್ತು. ಆ ಮಧ್ಯಾಹ್ನ ಅವನು ನಿಶ್ಚೇಷ್ಟಿತನಾಗಿ ಬಚ್ಚಲುಮನೆಯ ನೆಲದ ಮೇಲೆ ಬಿದ್ದಿದ್ದುದನ್ನು ಆಲ್ಡೆನ್ ಕಂಡಳು. ಅವನನ್ನು ಉಸಿರಾಡುವಂತೆ ಮಾಡಿದ ಯತ್ನಗಳು ಫಲಕಾರಿಯಾಗಲಿಲ್ಲ. ಅವನ ಸಾವನ್ನು ಅಧಿಕೃತವಾಗಿ ಬ್ಯಾಪ್ಟಿಸ್ಟ್ ಮೆಮೋರಿಯಲ್ ಆಸ್ಪತ್ರೆಯಲ್ಲಿ 3:30ಕ್ಕೆ ಘೋಷಿಸಲಾಯಿತು
ಎಲ್ವಿಸ್ ಆರನ್ ಪ್ರೀಸ್ಲಿ ಯು ಅಮೆರಿಕದ ಓರ್ವ ಗಾಯಕ ಮತ್ತು ನಟ ಆಗಿದ್ದನು. ಸಾಂಸ್ಕೃತಿಕತೆಯ ಮೂರ್ತಿರೂಪವೇ ಆಗಿದ್ದ ಈತ ಎಲ್ವಿಸ್ ಎಂಬ ಹೆಸರಿನಿಂದ ಜನಜನಿತರಾದನು. ಪ್ರೀಸ್ಲಿಯನ್ನು ಸಾಮಾನ್ಯವಾಗಿ "ಕಿಂಗ್ ಆಫ್ ರಾಕ್ ಎಂಡ್ ರೋಲ್" ಅಥವಾ, ಸರಳವಾಗಿ "ದ ಕಿಂಗ್" ಎಂದು ಕರೆಯುತ್ತಾರೆ.
ಸಂಗ್ರಹಿಸಿದ ರಕ್ತವನ್ನು ಯಾರು ಪಡೆಯುತ್ತಾರೆ ಎಂಬುದರ ಆಧಾರದ ಮೇರೆಗೆ ರಕ್ತದಾನಗಳನ್ನು ಗುಂಪುಗಳನ್ನಾಗಿ ವಿಂಗಡಿಸಲಾಗಿದೆ. ಅಲೋಜೆನಿಕ್ ರಕ್ತದಾನ ಎಂದರೆ ಒಬ್ಬ ದಾನಿಯು ರಕ್ತವನ್ನು ರಕ್ತಸಂರಕ್ಷಣಾಕೇಂದ್ರಕ್ಕೆ ನೀಡುವುದು ಮತ್ತು ಆ ರಕ್ತವನ್ನು ಅಪರಿಚಿತರಿಗೆ ರಕ್ತವರ್ಗಾವಣೆ ಮಾಡಲು ಬಳಸುವುದು. ನಿರ್ದೇಶಿತ ರಕ್ತದಾನ ಎಂದರೆ ಒಬ್ಬ ವ್ಯಕ್ತಿಯು ತನ್ನ ಕುಟುಂಬದ ಇನ್ನೊಬ್ಬ ವ್ಯಕ್ತಿಗೆ ರಕ್ತ ವರ್ಗಾವಣೆ ಮಾಡುವುದಕ್ಕೆಂದು ದಾನ ಮಾಡುವುದು. ನಿರ್ದೇಶಿತ ರಕ್ತದಾನಗಳು ತುಲನಾತ್ಮಕವಾಗಿ ಕಡಿಮೆ. ಬದಲಿ ದಾನಿ ರಕ್ತದಾನ ಎಂಬುದು ಮೇಲಿನೆರಡರ ಮಿಶ್ರವಿಧಾನ ಹಾಗೂ ಇದು
ಘಾನಾದಂತಹಾ ಅಭಿವೃದ್ಧಿ ಹೊಂದುತ್ತಿರುವ ರಾಷ್ಟ್ರಗಳಲ್ಲಿ ಬಹುಸಾಮಾನ್ಯ. ಈ ರೀತಿಯ ರಕ್ತದಾನದಲ್ಲಿ ಸ್ವೀಕೃತ ವ್ಯಕ್ತಿಯ ಕುಟುಂಬದ ಸದಸ್ಯರು ಅಥವಾ ಸ್ನೇಹಿತರು ರಕ್ತವರ್ಗಾವಣೆಯಲ್ಲಿ ಬಳಕೆಯಾದ ಸಂಗ್ರಹಿಸಿಟ್ಟ ರಕ್ತದ ಬದಲಿಗೆ ರಕ್ತದ ಪೂರೈಕೆ ನಿರಂತರವಾಗುವ ಹಾಗೆ ರಕ್ತ ನೀಡುತ್ತಾರೆ. ಸ್ವೀಕರಿಸುವ ವ್ಯಕ್ತಿ ಮೊದಲೇ ರಕ್ತ ಸಂರಕ್ಷಿಸಿ, ಕೆಲಕಾಲಾನಂತರ, ಸಾಧಾರಣವಾಗಿ ಶಸ್ತ್ರಚಿಕಿತ್ಸೆಯ ನಂತರ ಅವರಿಗೆ ಮರುವರ್ಗಾವಣೆ ಮಾಡುವುದಕ್ಕೆ ಸ್ವಯಂಪೂರಣ ದಾನವೆನ್ನುತ್ತಾರೆ. ಔಷಧಿಗಳನ್ನು ಉತ್ಪಾದಿಸಲು ಬಳಸುವ ರಕ್ತವನ್ನು ಅಲೋಜೆನಿಕ್‌ ರಕ್ತದಾನಗಳು ಅಥವಾ ಉತ್ಪಾದನೆಗೆಂದೇ ಉದ್ದೇಶಿತವಾದ ರಕ್ತದಾನಗಳ ಮೂಲಕ ಪಡೆಯಲಾಗುತ್ತದೆ.
ಪ್ಲಾಸ್ಮಾಫೆರೆಸಿಸ್‌ ಹಾಗೂ ಪ್ಲೇಟ್‌ಲೆಟ್‌ಫೆರೆಸಿಸ್‌ ದಾನಿಗಳು ಹೆಚ್ಚು ಬಾರಿ ದಾನ ನೀಡಬಹುದು ಏಕೆಂದರೆ ಅವರು ಕೆಂಪು ರಕ್ತಕಣಗಳನ್ನು ಗಮನಾರ್ಹ ಪ್ರಮಾಣದಲ್ಲಿ ಕಳೆದುಕೊಳ್ಳುವುದಿಲ್ಲ. ದಾನಿಯೊಬ್ಬ ಎಷ್ಟು ಕಾಲಕ್ಕೊಮ್ಮೆ ರಕ್ತನೀಡಬಲ್ಲ ಎಂಬುದು ರಾಷ್ಟ್ರದಿಂದ ರಾಷ್ಟ್ರಕ್ಕೆ ವ್ಯತ್ಯಾಸಗೊಳ್ಳುತ್ತದೆ. ಉದಾಹರಣೆಗೆ, ಯುನೈಟೆಡ್‌ ಸ್ಟೇಟ್ಸ್‌ನ ಪ್ಲಾಸ್ಮಾ ದಾನಿಗಳು ವಾರದಲ್ಲಿ ಎರಡು ಬಾರಿ ಹೆಚ್ಚಿನ ಪ್ರಮಾಣದಲ್ಲಿ ಹಾಗೂ ವರ್ಷವೊಂದಕ್ಕೆ ಸರ್ವೇಸಾಧಾರಣವಾಗಿ 83 ಲೀಟರ್‌ಗಳಷ್ಟು ನೀಡಬಹುದಾಗಿದ್ದರೆ, ಜಪಾನ್‌ನಲ್ಲಿ ಅದೇ ದಾನಿಯು ಪರ್ಯಾಯ ವಾರಗಳಲ್ಲಿ ಮಾತ್ರವೇ ನೀಡಬಹುದಾಗಿದ್ದು, ವರ್ಷವೊಂದಕ್ಕೆ ಸುಮಾರು 16 ಲೀಟರ್‌ಗಳಷ್ಟು ಮಾತ್ರವೇ ನೀಡಬಹುದಾಗಿದೆ. ಕೆಂಪುರಕ್ತಕಣಗಳು ಸಂಪೂರ್ಣ ರಕ್ತದಾನಕ್ಕೆ ಮಿತಿಯನ್ನು ನಿಗದಿಪಡಿಸುವ ಮಾನಕವಾಗಿದ್ದು, ದಾನದ ಪುನರಾವರ್ತನೆಯ ಅವಧಿಯು ವ್ಯಾಪಕವಾಗಿ ವ್ಯತ್ಯಾಸಗೊಳ್ಳುತ್ತವೆ. ಹಾಂಗ್‌ಕಾಂಗ್‌ನಲ್ಲಿ ಇದು ಮೂರರಿಂದ ಆರು ತಿಂಗಳಾದರೆ, ಆಸ್ಟ್ರೇಲಿಯಾದಲ್ಲಿ ಇದು ಹನ್ನೆರಡು ವಾರಗಳು, ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ಎಂಟು ವಾರಗಳು ಹಾಗೂ ಯಲ್ಲಿ ಇದು ಸಾಧಾರಣವಾಗಿ ಹದಿನಾರು ವಾರಗಳು ಆದರೆ ಹನ್ನೆರಡು ವಾರಗಳಷ್ಟು ಮುಂಚೆಯೂ ನೀಡಬಹುದಾಗಿದೆ.
ಸ್ಥಳೀಯ ಅಗತ್ಯಗಳ ಮೇರೆಗೆ ವರ್ಗಾವಣೆಯಿಂದ ಹರಡಬಹುದಾದ ಸಾಂಕ್ರಾಮಿಕಗಳ ಇತರ ತಪಾಸಣೆಗಳನ್ನೂ ನಡೆಸಲಾಗುತ್ತದೆ. ಹೆಚ್ಚುವರಿ ತಪಾಸಣೆಗಳು ದುಬಾರಿಯಾಗಿವೆ, ಕೆಲ ಸಂದರ್ಭಗಳಲ್ಲಿ ವೆಚ್ಚದ ಕಾರಣಕ್ಕಾಗಿಯೇ ತಪಾಸಣೆಗಳನ್ನು ಮಾಡಲಾಗುವುದಿಲ್ಲ. ಪಶ್ಚಿಮ ನೈಲ್‌ ವೈರಸ್‌ನಂತಹಾ ಸಾಂಕ್ರಾಮಿಕ ರೋಗಗಳ ತಪಾಸಣೆಯೂ ಇದರಲ್ಲಿ ಸೇರಿದೆ. ಕೆಲವೊಮ್ಮೆ ಒಂದೇ ರೋಗದ ಪತ್ತೆಗೆ ಹಲವು ತಪಾಸಣೆಗಳನ್ನು ಮಾಡಿ ಅವುಗಳಲ್ಲಿನ ಕೊರತೆಗಳನ್ನು ನೀಗಲಾಗುತ್ತದೆ. ಉದಾಹರಣೆಗೆ, ಪ್ರತಿಕಾಯ ತಪಾಸಣೆಯು ದಾನಿಯ ಇತ್ತೀಚಿನ ಸೋಂಕುಗಳನ್ನು ಪತ್ತೆಹಚ್ಚುವುದಿಲ್ಲ, ಆದ್ದರಿಂದ ಕೆಲ ರಕ್ತನಿಧಿಗಳು 24 ಪ್ರತಿಕಾರಕ ಅಥವಾ ನ್ಯೂಕ್ಲಿಯಿಕ್‌ ಆಮ್ಲ ತಪಾಸಣೆಗಳನ್ನು ಮೂಲಭೂತ ಪ್ರತಿಕಾಯಗಳ ತಪಾಸಣೆಯೊಂದಿಗೆ ಹೆಚ್ಚುವರಿಯಾಗಿ ನಡೆಸಿ ನಡುವಿನ ಅವಧಿಯಲ್ಲಿ ಸೋಂಕಿತರಾದವರನ್ನು ಪತ್ತೆಹಚ್ಚುತ್ತವೆ. ಸೈಟೊಮೆಗಾಲೋವೈರಸ್‌ ಎಂಬುದು ವಿಶೇಷ ಸ್ಥಿತಿಯಾಗಿದ್ದು ತಪಾಸಣೆಯಲ್ಲಿ ದಾನಿಗಳು ಅನೇಕ ಬಾರಿ ಧನಾತ್ಮಕ ಫಲಿತಾಂಶ ಪಡೆಯುತ್ತಾರೆ. ಈ ವೈರಸ್‌ ಆರೋಗ್ಯವಂತ ಗ್ರಾಹಕರಿಗೆ ತೊಂದರೆ ಉಂಟುಮಾಡದಿದ್ದರೂ ಶಿಶುಗಳಿಗೆ ಹಾಗೂ ದುರ್ಬಲ ರೋಗನಿರೋಧಕ ಶಕ್ತಿಯಿರುವವರಿಗೆ ಹಾನಿ ಉಂಟುಮಾಡಬಲ್ಲದು.
ಸಂಭಾವ್ಯ ರಕ್ತ ದಾನಿಗಳು ತಮ್ಮ ರಕ್ತವು ದಾನಮಾಡಲು ಅರ್ಹವಾಗದಿರಬಹುದಾದ ಸಾಧ್ಯತೆ ಇದೆಯೇ ಎಂಬ ಪರೀಕ್ಷೆಗೊಳಪಡುತ್ತಾರೆ. ಈ ಪರೀಕ್ಷೆಗಳಲ್ಲಿ ರಕ್ತ ವರ್ಗಾವಣೆಯಿಂದ ಹರಡಬಹುದಾದ ಮತ್ತು ವೈರಸ್‌ ಪೂರಿತ ಹೆಪಟೈಟಿಸ್‌ನಂತಹಾ ರೋಗಗಳ ಸಾಧ್ಯತೆಯ ಪರೀಕ್ಷೆಯೂ ಇರುತ್ತದೆ. ರಕ್ತದಾನ ಸಂದರ್ಭದಲ್ಲಿ ದಾನಿಗಳಲ್ಲಿ ಅವರ ಆರೋಗ್ಯದ ಇತಿಹಾಸದ ಬಗ್ಗೆ ವಿಚಾರಿಸಲಾಗುವುದು ಮತ್ತು ರಕ್ತ ಕೊಡಲು ಆಕೆ ಅಥವಾ ಆತ ಆರೋಗ್ಯವಂತರೇ ಹಾಗೂ
ರಕ್ತದಾನದಿಂದ ಅವರಿಗೆ ತೊಂದರೆಯಾಗುವುದೊ ಇಲ್ಲವೊ ಎಂಬುವುದನ್ನು ತಿಳಿಯಲು ಅವರ ದೈಹಿಕ ಪರೀಕ್ಷೆ ನಡೆಸಲಾಗುವುದು. ಆತ ಅಥವಾ ಆಕೆ ಏನನ್ನು ದಾನ ಮಾಡುತ್ತಾರೆ ಎಂಬುದರ ಮೇಲೆ ಮತ್ತು ದಾನ ನಡೆಯುವ ದೇಶದ ನೀತಿ ನಿಯಮಾವಳಿಗಳ ಮೇಲೆ ದಾನಗಳ ನಡುವಿನ ಅವಧಿಯು ತಿಂಗಳುಗಳು ಮತ್ತು ದಿನಗಳ ಮಟ್ಟಿಗೆ ವ್ಯತ್ಯಾಸವಾಗಬಹುದು. ಉದಾಹರಣೆಗೆ, ಯುನೈಟೆಡ್ ಸ್ಟೇಟ್ಸ್‌‌ನಲ್ಲಿ ದಾನಿಯು ಒಂದು ಬಾರಿ ರಕ್ತದಾನ ಮಾಡಿದರೆ ಎಂಟುವಾರಗಳ ನಂತರ ಮತ್ತೊಮ್ಮೆ ಸಂಪೂರ್ಣ ರಕ್ತದಾನ ಮಾಡಲು ಅರ್ಹ ಆದರೆ ರಕ್ತದಕಿರುಬಿಲ್ಲೆ ದಾನಗಳಿಗೆ ಮೂರು ದಿನಗಳ ಸಡಿಲಿಕೆ ಸಾಕಾಗುತ್ತದೆ.
ದಾನಿಗಳು ರಕ್ತ ನೀಡುವುದರಿಂದ ಉಂಟಾಗಬಹುದಾದ ಗಮನಾರ್ಹ ಆರೋಗ್ಯ ಸಮಸ್ಯೆಗಳ ಸಾಧ್ಯತೆಗಳ ತಪಾಸಣೆಗಳನ್ನು ನಡೆಸಲಾಗುತ್ತದೆ. ಪ್ರಥಮ-ಬಾರಿಯ ದಾನಿಗಳು, ಹದಿಹರೆಯದವರು, ಹಾಗೂ ಮಹಿಳೆಯರು ಪ್ರತಿರೋಧಕ್ಕೊಳಪಡುವ ಹೆಚ್ಚಿನ ಸಾಧ್ಯತೆಯನ್ನು ಹೊಂದಿರುತ್ತಾರೆ.
ಅಧ್ಯಯನವೊಂದರ ಪ್ರಕಾರ ದಾನಿಗಳಲ್ಲಿ 2%ರಷ್ಟು ಜನ ಪ್ರತಿರೋಧ ಸಮಸ್ಯೆಯನ್ನು ಎದುರಿಸಿದ್ದರು. ಈ ಪ್ರತಿರೋಧಗಳಲ್ಲಿ ಬಹಳಷ್ಟು ಗೌಣವಾದವು. 194,000 ದಾನಗಳ ಅಧ್ಯಯನವೊಂದರಲ್ಲಿ ದೀರ್ಘಕಾಲೀನ ತೊಡಕುಗಳುಂಟಾದ ದಾನಿಯು ಕೇವಲ ಒಬ್ಬರೇ ಇದ್ದರು. ಯುನೈಟೆಡ್‌ ಸ್ಟೇಟ್ಸ್‌‌ನಲ್ಲಿ, ರಕ್ತದಾನಕ್ಕೆ ಸಂಬಂಧಿಸಬಹುದಾದ ಯಾವುದೇ ಸಾವನ್ನು ರಕ್ತನಿಧಿಯು ವರದಿ ಮಾಡಬೇಕಾಗಿರುತ್ತದೆ. 2004ರ ಅಕ್ಟೋಬರ್‌ನಿಂದ 2006ರ ಸೆಪ್ಟೆಂಬರ್‌ವರೆಗಿನ ಎಲ್ಲಾ ವರದಿಗಳ ಸಮೀಕ್ಷೆಯು 22 ಘಟನೆಗಳನ್ನು ಗಮನಿಸಿ, ಯಾವುದೊಂದೂ ರಕ್ತದಾನಕ್ಕೆ ಸಂಬಂಧಪಟ್ಟದ್ದೆಂದು ನಿಗದಿಪಡಿಸಲಾಗಲಿಲ್ಲವಾದರೂ, ಒಂದರಲ್ಲಿ ಆ ಸಾಧ್ಯತೆಯನ್ನು ತಳ್ಳಿಹಾಕಲಿಲ್ಲ.
ದಾನಿಗಳನ್ನು ತಪಾಸಣೆ ಮಾಡಲಾಗುವುದಲ್ಲದೇ ರಕ್ತದಾನ ಮಾಡುವಾಗ ಇದರಿಂದ ನಿಮ್ಮ ಆರೋಗ್ಯಕ್ಕೆ ಅಪಾಯ ಇದೆಯೇ ಎಂದು ಅವರ ಆರೋಗ್ಯ ಇತಿಹಾಸದ ಬಗ್ಗೆ ನಿರ್ದಿಷ್ಟ ಪ್ರಶ್ನೆಗಳನ್ನು ಕೇಳಲಾಗುತ್ತದೆ. ದಾನಿಯ ಹಿಮಟೋಕ್ರಿಟ್ ಮತ್ತು ಹಿಮೋಗ್ಲೋಬಿನ್ ಮಟ್ಟವನ್ನು
ಪರೀಕ್ಷಿಸಿ ರಕ್ತದಾನ ಮಾಡುವುದರಿಂದ ಅವರು ರಕ್ತಹೀನರಾಗುವ ಸಾಧ್ಯತೆ ಇದೆಯೇ ಎಂದು ಪತ್ತೆಹಚ್ಚಲಾಗುತ್ತದೆ ಇದರಿಂದ ರೋಗಿಯು ರಕ್ತ ನೀಡಲು ಅರ್ಹನೋ ಇಲ್ಲವೋ ಎಂಬುದು ತಿಳಿಯುತ್ತದೆ. ಈ ಪರೀಕ್ಷೆಯ ಫಲಿತಾಂಶವೇ ಬಹು ಸಾಮಾನ್ಯವಾಗಿ ದಾನಿಗಳನ್ನು ಅನರ್ಹರನ್ನಾಗಿಸುತ್ತದೆ. ನಾಡಿಮಿಡಿತ, ರಕ್ತದೊತ್ತಡ, ಹಾಗೂ ದೇಹದ ಉಷ್ಣತೆಗಳನ್ನೂ ಕೂಡಾ ತಪಾಸಿಸಲಾಗುತ್ತದೆ. ಹಿರಿಯ ದಾನಿಗಳನ್ನು ಆರೋಗ್ಯದ ಹಿತದೃಷ್ಟಿಯಿಂದ ಕೇವಲ ವಯಸ್ಸಿನ ಆಧಾರದ ಮೇಲೆಯೇ ಅನರ್ಹಗೊಳಿಸಲಾಗುತ್ತದೆ. ಗರ್ಭಿಣಿಯರು ರಕ್ತದಾನ ಮಾಡುವುದರ ಸುರಕ್ಷತೆ ಬಗ್ಗೆ ವಿಸ್ತೃತ ಅಧ್ಯಯನ ನಡೆದಿಲ್ಲವಾದರೂ, ಸಾಮಾನ್ಯವಾಗಿ ಅವರ ರಕ್ತದಾನವನ್ನು ಮುಂದೂಡಲಾಗುತ್ತದೆ.
ಮಲೇರಿಯಾ, ಹಾಗೂ ವೈರಸ್‌ ಪೂರಿತ ಹೆಪಟೈಟಿಸ್‌ನಂತಹಾ ರಕ್ತ ವರ್ಗಾವಣೆಯಿಂದ ಹರಡಬಹುದಾದ ರೋಗಗಳ ಚಿಹ್ನೆಗಳು ಹಾಗೂ ಲಕ್ಷಣಗಳನ್ನು ದಾನಿಗಳು ಹೊಂದಿದ್ದಾರೆಯೇ ಎಂದು ಪರೀಕ್ಷಿಸಲಾಗುತ್ತದೆ. ತಪಾಸಣೆಗಳಲ್ಲಿ ಅನೇಕ ರೋಗಗಳಲ್ಲಿನ ಅಪಾಯಕಾರಿ ಅಂಶಗಳ ಸಾಧ್ಯತೆಯ ಬಗ್ಗೆ ಮಲೇರಿಯಾ ಅಥವಾ ಮತ್ತೊಂದು ರೂಪದ ಕ್ರ್ಯೂಟ್ಜ್‌ಫೆಲ್ಡ್‌ಟ್‌-ಜಾಕೊಬ್‌ ರೋಗದಂತಹಾ ರೋಗಪೀಡಿತ ರಾಷ್ಟ್ರಗಳಿಗೆ ಮಾಡಿದ ಪ್ರಯಾಣದಂತಹವೂ ಒಳಗೊಂಡಿರುತ್ತವೆ. ಈ ಅಪಾಯಗಳು ರಾಷ್ಟ್ರದಿಂದ ರಾಷ್ಟ್ರಕ್ಕೆ ವ್ಯತ್ಯಾಸಗೊಳ್ಳುತ್ತವೆ. ಉದಾಹರಣೆಗೆ, ಕ್ಯು/ಕ್ವಿಬೆಕ್‌ ಯುನೈಟೆಡ್‌ ಕಿಂಗ್‌ಡಮ್‌ನಲ್ಲಿ ವಾಸವಿದ್ದ ದಾನಿಗಳನ್ನು , ಯ ಅಪಾಯ ನಿವಾರಣೆಗೆಂದು ನಿರಾಕರಿಸಿದರೆ ಯುನೈಟೆಡ್‌ ಕಿಂಗ್‌ಡಮ್‌ನಲ್ಲಿನ ದಾನಿಗಳು ತಾವು ಯುನೈಟೆಡ್‌ ಕಿಂಗ್‌ಡಮ್‌ನಲ್ಲಿಯೇ ರಕ್ತ ವರ್ಗಾವಣೆ ನಡೆಸುವುದಾದರೆ ಮಾತ್ರ ತಪಾಸಣೆಗೆ ಒಳಪಡಬೇಕಾಗುತ್ತದೆ.
ಬಹಳಷ್ಟು ಬಾರಿ ಕೆಲ ಗಳೂ ಸೇರಿದಂತೆ ರಕ್ತವನ್ನು ಅನೇಕ ರೋಗಗಳ ಸಾಧ್ಯತೆಗೆ ತಪಾಸಿಸಲಾಗುತ್ತದೆ. ಈ ತಪಾಸಣೆಗಳು ಅತಿ-ಸೂಕ್ಷ್ಮ ಶೋಧನೆಗಳಾಗಿದ್ದು ಪ್ರತ್ಯಕ್ಷ ರೋಗನಿದಾನವನ್ನು ಮಾಡಲಾಗುವುದಿಲ್ಲ. ಕೆಲ ತಪಾಸಣಾ ಫಲಿತಾಂಶಗಳು ಹೆಚ್ಚು ನಿರ್ದಿಷ್ಟ ತಪಾಸಣೆಗಳ ನಂತರ ಮಿಥ್ಯಪತ್ತೆಗಳಾಗಿ ಪರಿಣಮಿಸುತ್ತದೆ. ಮಿಥ್ಯಾ ನಿರಾಕರಣೆಗಳು ಅಪರೂಪವಾದರೂ, ಮಿಥ್ಯಾ ನಿರಾಕರಣೆಯು ಕಲುಷಿತ ಘಟಕವನ್ನು ಸೂಚಿಸುವುದರಿಂದ ಅನಾಮಿಕ ತಪಾಸಣೆಯ ಉದ್ದೇಶಕ್ಕಾಗಿ ದಾನಿಗಳಿಗೆ ರಕ್ತದಾನ ಮಾಡದಿರುವಂತೆ ಸಲಹೆ ನೀಡಲಾಗುತ್ತದೆ. ಈ ತಪಾಸಣೆಗಳ ಫಲಿತಾಂಶವು ಧನಾತ್ಮಕವಾದರೆ ರಕ್ತವನ್ನು, ಸ್ವಯಂಪೂರಣ ದಾನಗಳಂತಹಾ ಸಂದರ್ಭಗಳನ್ನು ಬಿಟ್ಟರೆ ಉಳಿದಂತೆ ನಿರಾಕರಿಸಲಾಗುತ್ತದೆ. ಸಾಮಾನ್ಯವಾಗಿ ದಾನಿಗೆ ತಪಾಸಣೆಯ ಫಲಿತಾಂಶವನ್ನು ತಿಳಿಸಲಾಗುತ್ತದೆ.
ರಕ್ತ ವರ್ಗಾವಣೆಗೆ ಬಳಸುವುದಾದರೆ ದಾನಿಯ ರಕ್ತದ ವಿಧವನ್ನು ಕಡ್ಡಾಯವಾಗಿ ನಿರ್ಧರಿಸಬೇಕಾಗುತ್ತದೆ. ಸಂಗ್ರಹಣಾ ಸಂಸ್ಥೆಯು ಸಾಧಾರಣವಾಗಿ ರಕ್ತವನ್ನು , , , ಅಥವಾ ವಿಧಗಳಾಗಿ ಹಾಗೂ ದಾನಿಯ ವಿಧಗಳನ್ನು ನಿರ್ಧರಿಸುತ್ತದಲ್ಲದೇ ಸಾಮಾನ್ಯವಲ್ಲದ ಪ್ರತಿಕಾರಕಗಳಿಗೆ ಪ್ರತಿಕಾಯಗಳಾಗಿ ಪರಿಣಮಿಸಬಲ್ಲ ಸಾಧ್ಯತೆಯನ್ನು ತಪಾಸಿಸಲಾಗುತ್ತದೆ. ಪ್ರತಿಹೊಂದಾಣಿಕೆಯೂ ಸೇರಿದಂತೆ ಅನೇಕ ತಪಾಸಣೆಗಳನ್ನು, ರಕ್ತ ವರ್ಗಾವಣೆಯ ಸಂದರ್ಭದಲ್ಲಿ ಮಾಡಲಾಗುತ್ತದೆ. ಗುಂಪನ್ನು ಸಾಧಾರಣವಾಗಿ "ಸಾರ್ವತ್ರಿಕ ದಾನಿ" ಎಂದು ಪರಿಗಣಿಸುವರಾದರೂ ಇದು ಕೇವಲ ಕೆಂಪು ಕೋಶ ವರ್ಗಾವಣೆಗಳಿಗೆ ಮಾತ್ರ ಅನ್ವಯವಾಗುತ್ತದೆ. ಪ್ಲಾಸ್ಮಾ ವರ್ಗಾವಣೆಗಳಲ್ಲಿ ಇದರ ವಿರುದ್ಧವಾಗಿ ಗುಂಪನ್ನು ಸಾರ್ವತ್ರಿಕ ದಾನಿ ಗುಂಪಾಗಿ ಪರಿಗಣಿಸಲಾಗುತ್ತದೆ.
ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳಲ್ಲಿ ಬಹುತೇಕ ರಕ್ತದಾನಿಗಳು ಹಣವನ್ನು ತೆಗೆದುಕೊಳ್ಳದೆ ಸ್ವ ಇಚ್ಛೆಯಿಂದ ಸಮೂಹ ಪೂರೈಕೆಗೆಂದು ರಕ್ತದಾನ ಮಾಡುತ್ತಾರೆ. ಬಡ ರಾಷ್ಟ್ರಗಳಲ್ಲಿ ವ್ಯವಸ್ಥಿತ ರಕ್ತಪೂರೈಕೆಯು ಬಹಳ ಕಡಿಮೆ
ಮತ್ತು ರಕ್ತದಾನಿಗಳು ತಮ್ಮ ಕುಟುಂಬದವರಿಗೆ ಅಥವಾ ಸ್ನೇಹಿತರಿಗೆ ರಕ್ತವರ್ಗಾವಣೆಯ ಅಗತ್ಯ ಇದ್ದಾಗ ಮಾತ್ರ ರಕ್ತದಾನ ಮಾಡುತ್ತಾರೆ. ಬಹುತೇಕರು ದಾನವಾಗಿ ನೀಡುತ್ತಾರೆ ಆದರೂ ಕೆಲವರು ಹಣಕ್ಕಾಗಿ ಮತ್ತು ಕೆಲವು ಸಂದರ್ಭಗಳಲ್ಲಿ ಸಂಬಳ ಸಹಿತ ರಜೆಯಂತಹಾ ಸವಲತ್ತಿಗೋಸ್ಕರ ಮಾಡುತ್ತಾರೆ. ರಕ್ತದಾನಿಗಳು ತಮ್ಮದೇ ಭವಿಷ್ಯದ ಅಗತ್ಯಕ್ಕಾಗಿಯೂ ತೆಗೆದಿರಿಸಬಹುದು. ರಕ್ತದಾನ ಮಾಡುವುದು ಸುರಕ್ಷಿತವಾದರೂ, ಸೂಜಿ ಚುಚ್ಚುವಾಗ ಅಥವಾ ಆಯಾಸವಾದಾಗ ಕೆಲವರಿಗೆ ನೋವಾಗುವ ಅನುಭವವಾಗಬಹುದು.
ದಾನಿಯಿಂದ ರಕ್ತವನ್ನು ಪಡೆಯುವ ಎರಡು ಪ್ರಮುಖ ವಿಧಾನಗಳಿವೆ. ಸಾಧಾರಣವಾದ ವಿಧಾನವೆಂದರೆ ರಕ್ತನಾಳದಿಂದ ನೇರವಾಗಿ ಸಂಪೂರ್ಣ ರಕ್ತವಾಗಿ ಪಡೆಯುವುದು. ಈ ರಕ್ತವನ್ನು ಕೆಂಪು ರಕ್ತಕಣಗಳು ಹಾಗೂ ಪ್ಲಾಸ್ಮಾಗಳಾಗಿ ಸಾಧಾರಣವಾಗಿ ಪ್ರತ್ಯೇಕಿಸಲಾಗುತ್ತದೆ, ಏಕೆಂದರೆ ಬಹಳಷ್ಟು ಗ್ರಾಹಕರು ವರ್ಗಾವಣೆಗೆ ಕೇವಲ ಒಂದು ಘಟಕದ ಅಗತ್ಯ ಮಾತ್ರವೇ ಹೊಂದಿರುತ್ತಾರೆ. ಮತ್ತೊಂದು ವಿಧಾನವೆಂದರೆ ದಾನಿಯಿಂದ ರಕ್ತವನ್ನು ಪಡೆದು, ಅಪಕೇಂದ್ರಕ ಅಥವಾ ಶೋಧಕಗಳನ್ನು ಬಳಸಿ ಪ್ರತ್ಯೇಕಿಸಿ, ಅಗತ್ಯವಿರುವ ಘಟಕವನ್ನು ಉಳಿಸಿಕೊಂಡು, ಉಳಿದ ಭಾಗವನ್ನು ದಾನಿಗೆ ಮರಳಿಸುವುದು. ಈ ಪ್ರಕ್ರಿಯೆಯನ್ನು ಅಫೆರೆಸಿಸ್‌ ಎಂದು ಕರೆಯಲಾಗುತ್ತದಲ್ಲದೇ, ಇದೇ ಉದ್ದೇಶಕ್ಕೆಂದೇ ನಿರ್ಮಿತವಾದ ಸಾಧನದ ಮೂಲಕವೇ ಇದನ್ನು ಮಾಡಲಾಗುತ್ತದೆ.
ದಾನ ಮಾಡಿದ ನಂತರ 10–15 ನಿಮಿಷಗಳ ಕಾಲ ದಾನ ಮಾಡಿದ ಸ್ಥಳದಲ್ಲಿಯೇ ದಾನಿಗಳನ್ನು ಇರಿಸಿಕೊಳ್ಳಲಾಗುತ್ತದೆ, ಏಕೆಂದರೆ ಬಹಳಷ್ಟು ಪ್ರತಿಕೂಲ ಪರಿಣಾಮಗಳು ರಕ್ತದಾನದ ಸಮಯದಲ್ಲಿಯೇ ಅಥವಾ ರಕ್ತದಾನದ ಮಾಡಿದ ಸ್ವಲ್ಪಕಾಲದಲ್ಲಿಯೇ ಕಾಣಿಸಿಕೊಳ್ಳುತ್ತವೆ. ರಕ್ತಕೇಂದ್ರಗಳು ಸಾಧಾರಣವಾಗಿ ದಾನಿಗಳಿಗೆ ಟೀ ಹಾಗೂ ಬಿಸ್ಕೆಟ್‌ಗಳಂತಹಾ ಲಘು ಉಪಹಾರಗಳನ್ನು ಅಥವಾ ಆಹಾರ ಭತ್ಯೆಯನ್ನು ದಾನಿಯು ಚೇತರಿಸಿಕೊಳ್ಳಲು ಅನುಕೂಲವಾಗುವಂತೆ ನೀಡುತ್ತವೆ. ಸೂಜಿ ಚುಚ್ಚಿದ ಪ್ರದೇಶದ ಸುತ್ತ ಔಷಧೀಯ ಪಟ್ಟಿಯನ್ನು ಕಟ್ಟಿರಲಾಗುತ್ತದಲ್ಲದೇ ದಾನಿಯು ಅದನ್ನು ಅನೇಕ ಗಂಟೆಗಳ ಕಾಲ ಧರಿಸಿರುವಂತೆ ನಿರ್ದೇಶಿಸಲಾಗುತ್ತದೆ. ಸಾಧಾರಣ ಸಂಪೂರ್ಣ ರಕ್ತದಾನವು ಸುಮಾರು 650 ಕ್ಯಾಲೊರಿಗಳಷ್ಟು ವ್ಯಯಿಸುವುದಕ್ಕೆ ಸಮ.
ಬಹುಸಾಮಾನ್ಯ ವಿಧಾನವೆಂದರೆ ದಾನಿಯ ರಕ್ತನಾಳನಿಂದ ಧಾರಕವೊಂದರಲ್ಲಿ ಸಂಗ್ರಹಿಸುವುದು. ಪಡೆಯುವ ರಕ್ತದ ಪ್ರಮಾಣವು 200 ಮಿಲಿಲೀಟರ್‌ಗಳಿಂದ 550 ಮಿಲಿಲೀಟರ್‌ಗಳವರೆಗೆ ರಾಷ್ಟ್ರದ ಮೇಲೆ ಆಧಾರಿತವಾಗಿ ವ್ಯತ್ಯಾಸಗೊಳ್ಳುತ್ತದೆ, ಆದರೆ 450-500 ಮಿಲಿಲೀಟರ್‌ಗಳ ಪ್ರಮಾಣ ಸಾಮಾನ್ಯ. ರಕ್ತವನ್ನು ಸಾಮಾನ್ಯವಾಗಿ ಸೋಡಿಯಂ ಸಿಟ್ರೇಟ್‌, ಫಾಸ್ಫೇಟ್‌, ಗ್ಲೂಕೋಸ್‌/ಡೆಕ್ಸ್‌ಟ್ರೋಸ್‌‌, ಹಾಗೂ ಕೆಲವೊಮ್ಮೆ ಆಡನೀನ್‌ಗಳನ್ನೂ ಹೊಂದಿರುವ ನಮ್ಯ ಪ್ಲಾಸ್ಟಿಕ್‌ ಚೀಲವೊಂದರಲ್ಲಿ ಸಂಗ್ರಹಿಸಲಾಗುತ್ತದೆ. ಈ ಸಂಯೋಜನೆಯು ಶೇಖರಗೊಂಡ ಅವಧಿಯಲ್ಲಿ ರಕ್ತವನ್ನು ಹೆಪ್ಪುಗಟ್ಟದಂತೆ ಹಾಗೂ ಸಂರಕ್ಷಿಸಿಡುತ್ತದೆ. ಸಂಸ್ಕರಣದ ಅವಧಿಯಲ್ಲಿ ಇತರೆ ರಾಸಾಯನಿಕಗಳನ್ನು ಕೆಲವೊಮ್ಮೆ ಸೇರಿಸಲಾಗುತ್ತದೆ.
ಸಾಧಾರಣವಾಗಿ ದಾನಿಗಳು ಈ ಪ್ರಕ್ರಿಯೆ ನಡೆಸಲು ಒಪ್ಪಿಗೆ ಸೂಚಿಸಬೇಕಾಗುತ್ತದೆ, ಇದರಿಂದಾಗಿ ಅಪ್ರಾಪ್ತರು ಪೋಷಕರ ಅನುಮತಿಯಿಲ್ಲದೆ ದಾನ ಮಾಡುವಂತಿಲ್ಲ. ಕೆಲವು ರಾಷ್ಟ್ರಗಳಲ್ಲಿ ರಕ್ತದಾನಿಯ ಮಾಹಿತಿಯನ್ನು ಅನಾಮಿಕತ್ವ ಸೂಚಿಸಲು ಹೆಸರಿನ ಬದಲಿಗೆ ದಾನಿಯ ರಕ್ತದೊಂದಿಗೆ ಪರಿಗಣಿಸಲಾಗುತ್ತದೆ. ಆದರೆ ಯುನೈಟೆಡ್ ಸ್ಟೇಟ್ಸ್‌ನಂತಹಾ ಇತರ ರಾಷ್ಟ್ರಗಳಲ್ಲಿ ರಕ್ತದಾನಿಗಳ ಹೆಸರನ್ನೂ ನಮೂದಿಸಿ ಅನರ್ಹ ದಾನಿಗಳನ್ನು ಪಟ್ಟಿ ಮಾಡಲಾಗುತ್ತದೆ. ಸಂಭಾವ್ಯ ದಾನಿಯು ಈ ನಿಯಮಗಳನ್ನು ಪಾಲಿಸದಿದ್ದಲ್ಲಿ ಅವರ ದಾನವನ್ನು ಮುಂದೂಡಲಾಗುತ್ತದೆ . ಈ ಪರಿಭಾಷೆಯನ್ನು ಏಕೆ ಬಳಸುತ್ತಾರೆಂದರೆ ಅನರ್ಹರಾಗಿರುವ ದಾನಿಗಳಲ್ಲಿ ಕೆಲವರು ಕೆಲಕಾಲದ ನಂತರ ಅರ್ಹತೆ ಹೊಂದಬಹುದು.